Par infrastrutura se intende uno o na sèrie de ełementi o de dispoxidivi organixai che i conpone, i cołiga e i intermèdia i raporti intrà łe vàrie conponenti de na strutura. El tèrmano el połe èsar considarà on fià astrato, parché xe fàsiłe considarar ogni ojeto, anca de comun dòpara, come se ła faxese parte de na infrastrutura pì granda, el njien defati pì de comun doparà inte racuanti canpi spesìfeghi. Par exenpio, se parla de infrastruture crìteghe, rifaréndose a ła seguresa del Stato, ingrupando soto sta voxe ełementi intrà lori separai, cofà łe funsionałità del Ministero de ła Difesa o de łe banche, ma che łe fa parte de na union andove ła cascada de un sìnguło ełemento el rìs-cia de de strasinar tuto el resto.